kaerle etc. doen te weten allen iegenwoirdigen ende toecomende dat
wij ontfaen hebben die oetmoedige supplicatie van jan reyns claes
reyns jonckgeselle weegschouwere poirtere deser onser stadt van
bruessele inhoudende hoe dat hij suppliant met eenen geheeten anthonis
vander hoffstadt is commen gaende van buyten de voirs. stadt naeder selve$
in aprili anno xvc xxxv ende commende aende vleemssche poirte der voirs.
stadt vonden zy inde leye der selver staende eenen vrouwe persoon dewelcke
aldaer gras snydende was met bundels om tselve te vercoopene oft om huere
beesten te gevene dwelck ziende de medegeselle vanden suppliant seyde totter
selver vrouwen wat maect ghy daer oft wat hebdy daer te snydene myn
neve heeft dat gras wel dyer tegen der stadt gehuert ende ghij compt hem zijn gras
afnemen dwelck hoirende twee andere manspersoenen diewelcke uuyten
voirs. stadt gecommen waeren daerby staende ende dewelcke hy suppliant
met zynen geselle nyet en kenden seyden laet die vrouwe snyde het en
gaet u lieden nyet aen daer op de voirs. anthonis seyde het gaet emmers
my oft mynen neve aene hy hueret dyer genoech ende haer meer andere woirden ende
wederwoirden zoe vraechde de suppliant totten voirs. tween gesellen oft zyt
verantwoirden wouden daerop de voirs. twee persoenen seyden jae hebbende
elck vanden voirs. twee persoenen eenen stock oft javelyne opten hals ende
een lanck mes aende zijde makende genoech maniere oft zy den suppliant
met zynen medegeselle souden opgeloopen hebben gehadt dwelck ziende
de suppliant ende zyn medegelle medegeselle zwegen stille ende
ende naedyen de voirs. twee gesellen gepasseert waeren gaende nae
muelenbeke toe zoe sijn de suppliant ende zijn geselle zeere vergramt
zijnde mits den voirs. woirden hen gevolght nemende elck eenen steen
inde hant zonder anderssins eenich geweest geweer te hebbene dan
eenen opstekere elck ende commende by malcanderen omtrint
cockelberge heeft de voirs. anthuenis medegeselle vanden voirs.
suppliant gevraecht totten voirs. persoonen oft zij noch bij hueren
woirden bleven ende waerom zij de vrouwe wilden verantwoirden
die het gras gestolen hadde oft diergelijcke woirden ende ziende
hij suppliant dat de voirs twee persoenen gestockt waeren als voeren
ende beduchtende dat zij hem zouden mogen hebben geraerct metten
voirs. javelijne gemerct zij malcanderen zoe by waeren heeft
geworpen met eenen steene ende daermede geraerct eenen vanden voirs.
tween genoempt hendrick moyensoen ontrent zyn hoofde metwelcken
worpe de voirs. hendrick ter eerden viel ende terstont daer nae
heeft deselve suppliant uuyt grooter hitten van bloede ende gramscapen
ende beduchtende hadde hij terstont opgestaen dat hy met zynen voirs.
javelijne soude den suppliant hebben mogen invaderen den selven
hendricken eenen steeck gegeven met zynen opstekere omtrent zynen
schouweren ende zoewech gelopen ende naedyen hy suppliant den
voirn. heyndrick deselve quetsueren gegeven hadde heeft den selven
zyn mes genomen ende liep daermede naeden geselle vanden voirgenoemde
heyndrick genaemt luyck scosters om hem intsgelyckx te evelen
en hadde hy hem nyet ontloopen over eene gracht van welcker quetsueren
is de voirs. heyndrick gegaen van levende lyve ter doot dwelck den
suppliant uuyt gront zyns herten leet is overmits welcken delicte
is hy suppliant by onse amman van bruessel gevangen genomen in
meyningen zynde tegen hem rigoreuselyck te procederen ende hoewel
hij suppliant der partien geintereesseerde geheelyck ende alvoldaen ende
gesoent heeft ende anderssins is staende ter goeder name ende fame
wesende een jonckgeselle hebbende noyt bedreven eenich andere
quaet feyt behalven dat hy van sobren regimente is geweest mits dat
hij jonck geselscap gehanteert heeft met hemluyden drinckende $
schinckende zoe beducht hij dat hij jierom soude commen in perijckel zyn
lyffs tenwaere dat hem hierop verleent waere onse gracie ende
genade omme de welcke gemerct tgunt des voirs. is ende dat hy
anderssins inde werelt nyet en heeft dan zyn ambacht metten welck
hy suppliant met zynen brueder moeten onderhouden huerlieder moeder
wesende eene scamele oude vrouwe van lxx jaeren oudt die anderssins
gescapen zoude zyn van armoede te vergaene hy ons zeere oetmoedelyck gebeden
heeft waeromme soe eest dat wy desen aengesien ende hierop
gehadt tadvis van onsen voirs. amman van bruessele de welcke hem
die toecompste vanden voirs. stucke ende dootslach geinformeert he$
compassie ende medelyden hebbende metten voirs. suppliant ende willende
in desen gracie ende genade prefereren voer rigeur ende strancheyt van
justicie zunderlinge ter eeren ende weerdicheyt vander bitter passie onsen
die hy leet voer ons allen by sulcken dach als huyden hebben den
selven suppliant inden gevalle alsboven quytgescholden ende vergeven
scelden quyte vergeven uuyt onsen sunderlinger gracien by desen den
dootslach boven verclaert mitgaders oyck alle peyne ende amende
corporelle ende criminelle daer inne hy hem overmits ende uuyt saken van
tgunt des voirs. iegens ons onse hoocheyt ende justicie eenichssins mach
hebben ontfgaen ende uuyt onser meerder gracie wederroupen ende
doen te nyeuwte alle dagingen ende procedueren iegens hem te cause
voirscreven gedaen ende geschiet den selven suppliant als hier off weder
stellen ende resituerende tzyne goede fame ende name in onsen land$
ende hertoochdom van brabant oyc mede in onse voirs. stadt ende vriheyt
van bruessel ende allen anderen onsen landen ende heerlicheyden ende tot zynen
goeden noch tertyt nyet geconfisqueert zynde zoe verre daer eenig
waeren imponerende hierop een eeuwych zwygen ende silencie onsen
procureur generael allen anderen onsen richteren justicieren ende officieren
ons voirs. lants van brabant hoedanige die zyn off wesen mogen
satisfactie nochtans eerst ende alvoeren gedaen der geinteresseerde
partien soe verre die noch nyet gedaen en ware civilyck alleenlyck
behoudelyck nochtans dat hy den voirs. dootslach iegens ons civilyck
beteren sal naer de gelegentheyt vander mesdaet ende faculteyt van zynen
goeden ende oyck dat hij gehouden wert te betalen de redelycke costen
van justicien daeromme gedaen ende naegevolght ter taxatie ende
arbiterscepe van onsen lieven ende getruwen den cancellier ende luden
van onsen raede in brabant die wy daer toe committeren ontbieden
daeromme ende bevelen den voirs. onsen cancellier ende luden van onsen
rade in brabant dat voer hemluyden geroepen degene die daeromme
behoiren sullen geroepen te zyne zy procederen wel ende duechdelyck
totter verificatie ende interinement van desen onsen iegenwoirdigen
brieve naer huer vorme ende inhouden ende welck interinement
de voirs. suppliant gehouden sal zyn in onsen voirs. raede te versoucken
binnen eenen jaere naer date van desen opte peyne van te verbueren deffect
der selver ende dat gedane ende de voirs. civile boete ende costen van justicie
getaxeert gearbitreert ende betaelt alst behoiren sal van welcke
civile boete de gene van onsen rentmeesters dient angaet gehouden
wert ontfanck te maken rekening bewijs ende reliqua te doene tot
onsen proffyte metten anderen penningen van zijnen ontfange zy onse
drossaet van brabant amman van bruessele voirs. ende alle andere onse
ende onsen vassalen oft smaelre heeren rechteren justicieren ende
officieren onsen voirs. lants van brabant ende van overmaze hoedanige
die zyn off wesen mogen tegewoirdige ende toecommende hueren
stedehoudere ende elck van hen zoe hem dat toebehoirt ende aengaen
mach den voirs. suppliant van dese onse gracie ende remissie inder
manieren voerscreven rustelijck ende peyselyck doen ende laten genyeten
ende gebruycken sonder hem letsel off moyenisse ter contrarie maer zyn
lyff wesende in hechte van gevangenisse als voirs. mitsgaders
zyn onverbuerde goeden indien de selve daeromme becommert oft
# sy hieraf verantwordt
vanden ontfanger vanden
exploiten
gearresteert waren terstont stellen doen stellen tot vulcommen
delivrancie ende slakingen want ons alsoe belieft ende ten eynde dat dit goet
vast ende gestaich blyve tot eeuwygen dagen zoe hebben wy onsen
zegel hieran doen hangen behoudelyck in anderen saken onsen recht ende
een yegelyck tzyne in allen gegeven in onse stede van bruessel up den
goeden vrydach inde maent van april int jaer onsheeren duysent
vyffhondert ende zevenendertich van onsen keyserycke txixc ende van
onsen rycken van castilien ende anderen txxiiic ende opte plycke stont
gescreven byden keyser in zynen raede ende geteekent l dezoete
noch stont gescreven opte selve plycke visa registrata
ghecollacionneert tegens die
originale brieven by my
decock